सत्तारुढ नेकपाभित्रकै नेताहरू पनि प्रधानमन्त्री ओलीसँग असन्तुष्ट देखिन्छन् तर विपक्ष बोल्ने साहस उनीहरूसँग छैन । पार्टी एकीकरणमा तल्लो तहका विवाद सडकमै पोखिन थालेका छन् । गुट उपगुटको संघर्ष चर्किन थालेको छ । कार्यकर्ता नेताहरूका पक्ष–विपक्षमा विभाजित हुन थालेका छन् । दुई अध्यक्ष एकतिर देखिन्छन् भने अरू शीर्ष नेता आआफ्नै तरिकाले अर्कातिर देखिन्छन् । यही कारणले केन्द्रमा एकता भएको चार महिना हुनलाग्दा पनि जिल्ला र त्योभन्दा तल्लो तहमा एकता अलपत्र परेको छ । सबैभन्दा ठूलो र सत्तारूढ दल नै अस्तव्यस्त देखिन थालेको छ ।
